als_Latn dik_Latn sag_Latn
Ekonomia
Sikur të gjitha resurset fitimprurëse minerale të shfrytëzoheshin, brenda një periudhe kohore prej 25 vjetësh, Kosova do të përfitonte 7.6 miliardë euro dhe paralelisht me këtë do të hapeshin 20 mijë vende të punës.
Për më tepër, në Strategjinë Minerare të Kosovës 2010-2025 thuhet se në mungesë të hulumtimeve gjeologjike gjatë 20 vjetëve të kaluara, Kosova ka mundësi të mira për të zbuluar vendburime minerale të reja, si dhe zgjerimin e rezervave aktuale.
Ekspertë të energjetikës edhe përkundër këtyre shifrave janë skeptikë. Ata thonë se është e vështirë që këto resurse të shfrytëzohen brenda kësaj periudhe kohore. Lum Gashi, i cili studion në Austri në fushën e minierave, ka sqaruar se vendet në zhvillim të Evropës janë fokusuar në prodhimin e energjisë alternative.
“Burimet e ripërtërishme të energjisë përbëjnë një element të rëndësishëm të sektorit energjetik të Kosovës. Megjithatë, për shfrytëzimin e këtyre burimeve Kosova deri më tani nuk ka pasur një organizim dhe hulumtim të duhur se sa ka resurse të këtyre burimeve”, ka thënë Gashi.
Në Strategjinë Minerare të Kosovës 2010-2025 parashihen vetëm resurset e qymyrit të vlerësuara në gjithë Kosovën të jenë 12.5 miliardë tonë, prej të cilave 8.6 miliardë tonë janë rezerva të shfrytëzueshme.
“Qymyri (linjiti) është resursi më i rëndësishëm energjetik i Kosovës, i cili furnizon rreth 97 për qind të prodhimit total të energjisë elektrike”, thuhet në Strategjinë e Qeverisë së Kosovës, për minierat.
Baseni i Kosovës, i Dukagjinit dhe ai i Drenicës, janë basenet me të rëndësishme qymyrmbajtëse dhe vlerësohen si shumë të nevojshme.
Nga ana tjetër, për dy mihjet sipërfaqësorë ekzistuese, Mirash dhe Bardh, thuhet se gjenden në fazën përfundimtare të shfrytëzimit. Të dyja përbëjnë një fushë të përbashkët qymyrmbajtëse, ndërsa kapaciteti prodhues i tyre ka qenë 28 milionë metër kub djerrinë dhe rreth 17 milionë tonë qymyr.
“Prodhimtaria maksimale, nga këto dy mihje, është realizuar në vitin 1988 dhe atë në djerrinë 20.830.450 metër kub dhe qymyr 10.6 milionë tonë”, thuhet në këtë dokument.
Nga resurset e tjera, për naftë dhe gaz, do të fillojnë hulumtimet. Deri më tani, të dhënat bazohen në hulumtimet e kryera në vitin 1963 nga “Nafta-Gazi” i Novi Sadit. Ato kanë rezultuar me përcaktimin e gjashtë njësive tektoniko-faciale, si potenciale për paraqitjen e hidrokarbureve.
Sipas Strategjisë, posaçërisht është veçuar njësia e pjesës veriore të basenit të Dukagjinit, ku është konstatuar se duhet të vazhdojnë hulumtimet, për mundësinë e pranisë së naftës dhe të gazit në Kosovë.
Në minierën e Artanës, 2.700 kg ari
Ndërkaq, sa u përket mineraleve metalore vendburimet me të rëndësishme të plumbit dhe zinkut gjenden në të ashtuquajturin “Brezi metalogjenik i Trepçës”.
Në ketë mes hyjnë miniera “Trepça”, në Stanterg, Badofci, Kishnica, Artana, Bellobërda dhe Cërnaci.
“Miniera e Stantërgut, me vendbanimet që e rrethojnë, ka rezerva të metaleve në xehe 1,542,990 tonë plumb, 1,248,672 tonë zink dhe 2,634,294 kg argjend”, thekson Strategjia Minerare e Kosovës.
Në minierën e Artanës, përmbajtja e arit është më e madhe dhe kjo minierë njihet si vendburimi me përbërjen me të lartë të arit në Kosovë.
10:13
00:07
23:09
15:18
13:16
13:15
12:17
12:15
10:49
ilo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk unk unk unk unk unk unk unk unk